b'\n_START_ARTICLE_\nLaikme\xc4\x8dio dvasia. Filmas\n_START_SECTION_\nSiu\xc5\xbeetas\n_START_PARAGRAPH_\nFilmo \xc4\xaf\xc5\xbeang\xc4\x85 sudaro budizmo mokytojo Ch\xc3\xb6gyam Trungpa kalba apie dvasingum\xc4\x85, v\xc4\x97liau rodomi karo vaizdai, i\xc5\xa1traukos i\xc5\xa1 \xc4\xafvairi\xc5\xb3 kalb\xc5\xb3._NEWLINE_Pirmojoje dalyje \xe2\x80\x9eDid\xc5\xbeiausia, kada nors papasakota istorija\xe2\x80\x9c (The Greatest Story Ever Told) teigiama, kad krik\xc5\xa1\xc4\x8dionyb\xc4\x97 yra religija, neturinti jokio istorinio pagrindo ir pagr\xc4\xafsta tik mitu. J\xc4\x97zus lyginamas su egiptie\xc4\x8di\xc5\xb3 dievu Horu, taip pat kitais dievais: Kri\xc5\xa1na, Mitra, Dionisu, A\xc4\x8diu. \xc5\xa0i\xc5\xb3 dievybi\xc5\xb3 gyvenimo apra\xc5\xa1yme tiegiama esant itin daug sutapim\xc5\xb3, dauguma j\xc5\xb3\xc2\xa0\xe2\x80\x93 astronomin\xc4\x97s kilm\xc4\x97s. J\xc4\x97zus lyginamas su pagoni\xc5\xa1ku Saul\xc4\x97s simboliu, o kry\xc5\xbeius\xc2\xa0\xe2\x80\x93 su Zodiako ratu. Kal\xc4\x97dos, trys karaliai, nukry\xc5\xbeiavimas, nekaltoji mergel\xc4\x97\xc2\xa0\xe2\x80\x93 visa tai tik astronominiai rei\xc5\xa1kiniai, susij\xc4\x99 su Saule._NEWLINE_Antrojoje dalyje \xe2\x80\x9eViso pasaulio pakopa\xe2\x80\x9c (All the World\xe2\x80\x99s a Stage) pasakojama apie rugs\xc4\x97jo 11 s\xc4\x85mokslo teorij\xc4\x85 (Patrioto aktas). Teigiama, kad rugs\xc4\x97jo 11 \xc4\xafvykiai tai pretekstas JAV vald\xc5\xbeiai terorizm\xc4\x85 paskelbti prie\xc5\xa1u ir to d\xc4\x97ka padidinti \xc5\xbemoni\xc5\xb3 kontrol\xc4\x99 bei organizuoti karus. Kaip \xc4\xafrodymai buvo pateikiami faktai, kad JAV buvo informuota apie galim\xc4\x85 terorizm\xc4\x85, kad JAV gynybinis skydas nepadar\xc4\x97 nieko, kai l\xc4\x97ktuvai buvo u\xc5\xbegrobti, kad dangorai\xc5\xbei\xc5\xb3 gri\xc5\xabtis buvo kontroliuojama (t. y. sukelta i\xc5\xa1 vidaus) taip pat m\xc4\xafslingos detal\xc4\x97s apie \xc4\xafsir\xc4\x97\xc5\xbeim\xc4\x85 \xc4\xaf Pentagon\xc4\x85 ir Reiso 77 sudu\xc5\xbeim\xc4\x85._NEWLINE_Tre\xc4\x8diojoje dalyje \xe2\x80\x9eNekreipk d\xc4\x97mesio \xc4\xaf \xc5\xbemones u\xc5\xbe u\xc5\xbeuolaid\xc5\xb3\xe2\x80\x9c (Don\xe2\x80\x99t Mind the Men Behind the Curtain) pasakojama, kaip JAV centrinis bankas ir \xc4\xaftakingi bankininkai valdo JAV. Teigiama, kad laivo RMS Lusitania nuskendimas, Perl Harboro ataka ir Tonkino \xc4\xaflankos incidentas buvo ty\xc4\x8dia suplanuoti kaip pretekstas JAV prad\xc4\x97ti I-\xc4\x85j\xc4\xaf, II-\xc4\x85j\xc4\xaf pasaulinius bei Vietnamo kar\xc4\x85 ir i\xc5\xa1 to gauti didel\xc4\x97s finansin\xc4\x97s naudos. Taip pat sakoma, kad finansin\xc4\x97s korporacijos suinteresuotos ekonomini\xc5\xb3 s\xc4\x85jung\xc5\xb3 (NAFTA, ES, Afrikos s\xc4\x85jungos ir kt.) susidarymu ir jungimusi, idant jos gal\xc4\x97t\xc5\xb3 finansi\xc5\xa1kai valdyti pasaul\xc4\xaf._NEWLINE_Pabaigoje teigiama, kad vald\xc5\xbeia siekia atpratinti \xc5\xbemones m\xc4\x85styti (kaip pavyzdys rodomas JAV edukacinio lygio nuosmukis), o pasiduoti televizijos, pramog\xc5\xb3 malonumams, tik\xc4\x97ti propaganda ir b\xc5\xabti lengvai kontroliuojamiems. JAV vald\xc5\xbeios veiksmai lyginami su Tre\xc4\x8diuoju Reichu. Teigiama, kad dokument\xc5\xb3 elektronizacija skirta galimybei kontroliuoti \xc5\xbemones.'